wickkiey/tamil-wikipedia-markdown huggingface dataset:
# தெற்கு கலிபோர்னியா


**தெற்கு கலிபோர்னியா** (''Southern California**) (சுருக்கமாக: **SoCal'), வட அமெரிக்கா கண்டத்தில் அமைந்த ஐக்கிய அமெரிக்காவின் 50 அமெரிக்க ஐக்கிய மாநிலங்களில் ஒன்றான கலிபோர்னியா மாநிலத்தின் தெற்கில் அமைந்துள்ளது. தெற்கு கலிபோர்னியாவின் மிகப்பெரிய நகரம் லாஸ் ஏஞ்சலஸ் ஆகும். இது ஐக்கிய அமெரிக்காவின் இரண்டாவது பெரிய மக்கள் தொகை கொண்ட நகரம் ஆகும்.தெற்கு கலிபோர்னியா 10 கவுண்டிகளைக் கொண்டது.அவைகள்: இம்பீரியல் கவுண்டி, கெர்ன் கவுண்டி, லாஸ் ஏஞ்சலஸ் கவுண்டி, ஆரஞ்ச் கவுண்டி, ரிவர்சைடு கவுண்டி, சான் பெர்னாண்டினோ கவுண்டி, சான் டியேகோ கவுண்டி, சான் லூயிஸ் ஒபிஸ்போ கவுண்டி, சாண்டா பார்பரா கவுண்டி மற்றும் வெண்சுரா கவுண்டி.  

தெற்கு கலிபோர்னியாவின் மேற்கில் பசிபிக் பெருங்கடல், வடக்கில் வடக்கு கலிபோர்னியா, கிழக்கில் நெவாடா மற்றும் அரிசோனா மாநிலங்களும், தெற்கில் மெக்சிகோவும் உள்ளது. தெற்கு கலிபோர்னியாவில் கொலராடோ ஆறு பாய்கிறது. மேலும் இப்பகுதியில் மொகாவி பாலைவனம் மற்றும் கொலராடோ பாலைவனம் அமைந்துள்ளது.  

வட கலிபோர்னியாவை விட சிறிதான தெற்கு கலிபோர்னியா 1,46,350 சதுர கிலோ மீட்டர் பரப்பளவு (56,505 சதுர மைல்) கொண்டது. இதன் மக்கள் தொகை, 2020ம் ஆண்டின் மக்கள் தொகை கணக்கெடுப்பின்படி, 23.76 மில்லியன் ஆகும்.  
## சுற்றுலா
இப்பகுதியில் புகழ்பெற்ற சுற்றுலாத் தளங்களான டிஸ்னிலாண்ட், ஹாலிவுட், சான் டியேகோ விலங்குக் காட்சிச்சாலை மற்றும் ஜீன் பால் கெட்டி அருங்காட்சியகம் உள்ளது.  

## பொருளாதாரம்

### தொழில்கள்
மக்கள் தொகை அடர்த்தி மிக்க தெற்கு கலிபோர்னியா நகரங்களில் தொழிற்சாலைகள், திரைப்பட உற்பத்தி, மென்பொருள் உற்பத்தி மற்றும் சுற்றுலாத் துறை சிறந்து விளங்குகிறது.  

## போக்குவரத்து
லாஸ் ஏஞ்சலஸ் பன்னாட்டு வானூர்தி நிலையம் இப்பகுதி நகரங்களுடன் இணைக்கிறது. மேலும் இப்பகுதியின் நகரங்களில் உள்ள உள்நாட்டு வானூர்தி நிலையங்கள் அண்டை மாநில நகரங்களுடன் இணைக்கிறது. கலிபோர்னியா மாநில நெடுஞ்சாலை எண் 1 தெற்கு கலிபோர்னியாவின் ஆரஞ்சு கவுண்டியையும், வடக்கு கலிபோர்னியாவுடன் இணைக்கிறது. வழித்தடம் எண் 56 தெற்கு கலிபோர்னியாவின் கிழக்கு மற்றும் மேற்குப் பகுதிகளை சாலைகள் மூலம் இணைக்கிறது.  

## கல்வி
- கலிபோர்னியா பல்கலைக்கழகம் (லாஸ் ஏஞ்சலஸ்)
- கலிபோர்னியா தொழில்நுட்பக் கழகம்
- கலிபோர்னியா பல்கலைக்கழகம் (இர்வைன்)
- கலிபோர்னியா பல்கலைக்கழகம் (சாண்ட பார்பரா)
- கலிபோர்னியா பல்கலைக்கழகம் (ரிவர்சைடு)
- கலிபோர்னியா பல்கலைக்கழகம் (சான் டியேகோ)
- கலிபோர்னியா மாநிலப் பல்கலைக்கழகம் (Dominguez Hills)
- கலிபோர்னியா மாநிலப் பல்கலைக்கழகம் (Fullerton)
- கலிபோர்னியா மாநிலப் பல்கலைக்கழகம் (லாஸ் ஏஞ்சலஸ்)
- கலிபோர்னியா மாநிலப் பல்கலைக்கழகம் (லாங் பீச்)
- கலிபோர்னியா மாநிலப் பல்கலைக்கழகம் (நார்த் ரிட்ஜ்)
- கலிபோர்னியா மாநிலப் பல்கலைக்கழகம் (சான் பெர்டினாண்ட்)
- கலிபோர்னியா மாநிலப் பல்கலைக்கழகம் (சான் டியேகோ)
- தெற்கு கலிபோர்னியா பல்கலைக்கழகம்
## இதனையும் காண்க
- வடக்கு கலிபோர்னியா
# சாம்பல் முதுகு தையல்சிட்டு



**சாம்பல் முதுகு தையல்சிட்டு** (*Grey-backed tailorbird*)(*ஆர்த்தோமசு டெர்பியனசு*) என்பது "பழைய உலக சிலம்பன்" கூட்டங்களில் முன்பு வைக்கப்பட்ட ஒரு பறவையாகும். ஆனால் இப்போது இது *சிசுடிகோலிடே* குடும்பத்தில் வைக்கப்பட்டுள்ளது. இதன் தாயகம் பிலிப்பீன்சு தீவுகளான பலவான், லூசோன் மற்றும் கட்டன்வனேசு ஆகும்.
# பாக்கித்தானில் புகையிலைத் தொழில்

**பாக்கித்தானில் புகையிலை தொழில்** (*Tobacco industry in Pakistan*) விவசாயம், உற்பத்தி, விநியோகம் மற்றும் பாக்கித்தானில் சில்லறை விற்பனை ஆகிய துறைகளில் முக்கிய வேலைவாய்ப்பை வழங்கும் தொழிலாக உள்ளது. பெரும்பாலான புகையிலை சாகுபடிகள் சார்சாத்தா மாவட்டம், மார்தன் மாவட்டம், நவ்செரா மாவட்டம் மற்றும் கைபர் பக்துன்வா மாகாணத்திலுள்ள சுவாபி மாவட்டங்களை அடிப்படையாகக் கொண்டவையாகும்.  

பாக்கித்தானில் 0.25 சதவீத பாசன நிலத்தில் புகையிலை பயிரிடப்படுகிறது. 2016 ஆம் ஆண்டு நிலவரப்படி, 34,000 எக்டேர் பரப்பளவில் புகையிலை பயிரிடப்பட்டது. இது சில ஆண்டுகளுக்கு முன்பு 43,000 எக்டேராக இருந்தது.  

சுமார் 60 சதவீத சந்தைப் பங்கை பாக்கித்தான் புகையிலை நிறுவனமும் பிலிப் மோரிசு நிறுவனமும் வைத்துள்ளன. ஆண்டுதோறும், புகையிலை நுகர்வு காரணமாக பாக்கித்தானில் கிட்டத்தட்ட 160,000 உயிர்கள் இழக்கப்படுகின்றன.
# புரூசு மெக்பாட்சென்

**புரூசு கார்டன் மெக்பாட்சென்** (பிறப்பு :1943) தொல்பொருள் ஆய்வாளராக பணியாற்றுவதற்கு முன்பு நியூசிலாந்து வரலாற்று இடங்கள் அறக்கட்டளையின் பணியாளர் ஆக பணியாற்றினார்.  

மெக்பாட்சென் 1987 ஆம் ஆண்டு முதல் 2003 ஆம் ஆண்டு வரை பாதுகாப்புத் துறையில் பணியமர்த்தப்பட்டார். 2003 ஆம் ஆண்டு சே.டி. திடமான கூட்டுறவு ஆராய்ச்சி மையம் மேற்கொள்வதற்காக முன்கூட்டியே ஓய்வு பெற்றார். 1987 ஆம் ஆண்டு முதல் நியூசிலாந்தின் ராயல் சொசைட்டி ஆப் நியூசிலாந்தின் சுகின்னர் ஆராய்ச்சி நிதிக் குழுவில் பணியாற்றினார். 1986 ஆம் ஆண்டு முதல் 1988 ஆம் ஆண்டு வரை நியூசிலாந்து தொல்பொருள் சங்கத்தின் தலைவராகவும், நியூசிலாந்து நிறுவன சேவைகள் இதழின் ஆசிரியராகவும் பணியாற்றினார்.  

## வெளியீடுகள்
மோனோகிராப்கள் மற்றும் புத்தக அத்தியாயங்கள் உட்பட 70 க்கும் மேற்பட்ட நடுவர் வெளியீடுகளை கொண்டுள்ளது. இவர் இது தொடர்பான புத்தகத்தையும் எழுதியுள்ளார்.  

- மெக்பாட்சென், புரூசு (2007). விரோதக் கடற்கரைகள்: வரலாற்றுக்கு முந்தைய நியூசிலாந்தில் பேரழிவு நிகழ்வுகள் மற்றும் மாவோரி கரையோர சமூகங்களில் அவற்றின் தாக்கம். ஆக்லாந்து: ஆக்லாந்து பல்கலைக்கழக அச்சகம். பன்னாட்டு தரப்புத்தக எண்: 9781869403904.
# பாக்கித்தான் பிலிப் மோரிசு



**பாக்கித்தான் பிலிப் மோரிசு** (*Philip Morris Pakistan*) பாக்கித்தான் நாட்டிலுள்ள ஒரு புகையிலை உற்பத்தி நிறுவனமாகும். இது பன்னாட்டு பிலிப் மோரிசு நிறுவனத்தின் துணை நிறுவனமாகும். இதன் தலைமையகம் பாக்கித்தானின் கராச்சியில் உள்ளது. இந்நிறுவனம் சிகரெட் மற்றும் புகையிலை பொருட்களின் உற்பத்தி மற்றும் விற்பனையில் ஈடுபட்டுள்ளது.  

இந்நிறுவனம் பாக்கித்தான் புகையிலை நிறுவனத்திற்குப் பிறகு பாக்கித்தானில் உள்ள இரண்டாவது பெரிய புகையிலை நிறுவனமாகும்.  

## வரலாறு
பிலிப் மோரிசு நிறுவனம் 1969 ஆம் ஆண்டில் இலக்சன் புகையிலை என்ற பெயரில் நிறுவப்பட்டது.  

2007 ஆம் ஆண்டில், பன்னாட்டு பிலிப் மோரிசு நிறுவனம் இதன் பங்குகளை 97 சதவீதமாக அதிகரித்து நிறுவனத்தை வாங்கியது.  

2015 ஆம் ஆண்டில், இராவல்பிண்டி மாவட்டத்தில் உள்ள மந்த்ராவில் உள்ள ஆலையை இந்நிறுவனம் மூடியது. விலைவாசி உயர்வு மற்றும் பாக்கித்தானில் புகையிலை கடத்தல் போன்றவை இதற்கு காரணமாயின. இதனால் 141 ஊழியர்கள் வேலை இழந்தனர்.  

2019 ஆம் ஆண்டில், நிறுவனம் தங்கள் நிதியை மறுசீரமைப்பதற்காக கோட்ரி ஆலையை மூடுவதாக அறிவித்தது. இதனால் 193 ஊழியர்கள் வேலை இழந்தனர். பிலிப் மோரிசு நிறுவனம் தற்போது பின்வரும் நகரங்களில் மட்டும் இரண்டு தொழிற்சாலைகளை இயக்குகிறது:  

- சாகிவால்
- மார்தன்

## மேலும் பார்க்கவும்

- பாக்கித்தானில் புகையிலைத் தொழில்
# மனோஜ் மிசுரா

**மனோஜ் மிசுரா** (பிறப்பு: சூன் 2, 1965) இந்திய உச்ச நீதிமன்றத்தின் நீதிபதி ஆவார். இவர் அலகாபாத் உயர்நீதிமன்றத்தின் முன்னாள் நீதிபதி ஆவார்.  

## தொழில்
மனோஜ் மிசுரா 1988-ல் அலகாபாத் பல்கலைக்கழகத்தில் சட்டப் பட்டம் பெற்றார். பின்னர் 12 திசம்பர் 1988-ல் வழக்கறிஞராகப் பதிவு செய்தார். இவர் உரிமையியல், வருவாய், குற்றவியல் மற்றும் அரசியலமைப்பு விடயங்களில் சட்டப் பயிற்சி செய்தார். இவர் 21 நவம்பர் 2011 அன்று அலகாபாத் உயர் நீதிமன்றத்தின் கூடுதல் நீதிபதியாகப் பதவியேற்றார். பின்னர் 6 ஆகத்து 2013 அன்று நிரந்தர நீதிபதியானார். பிப்ரவரி 6, 2023 ஆம் நாள் இந்திய உச்சநீதிமன்ற நீதிபதியாகப் பதவியேற்றார்.
# விக்ரம் நாத்

**விக்ரம் நாத்** (*Vikram Nath*)(பிறப்பு 24 செப்டம்பர் 1962) என்பவர் இந்திய உச்ச நீதிமன்றத்தின் நீதிபதி ஆவார். இவர் குஜராத் உயர் நீதிமன்றத்தின் முன்னாள் தலைமை நீதிபதி மற்றும் அலகாபாத் உயர் நீதிமன்றத்தின் முன்னாள் நீதிபதி ஆவார். இவர், ஆந்திரப் பிரதேச உயர் நீதிமன்றத்தின் தலைமை நீதிபதியாகப் பரிந்துரைக்கப்பட்டார். ஆனால் மத்திய அரசு இந்தப் பரிந்துரையினை ஏற்கவில்லை. 2020-ல் கோவிட்-19 பெருந்தொற்றின் போது யூடியூப்பில் உயர்நீதிமன்ற நடவடிக்கைகளை நேரலையில் ஒளிபரப்பிய இந்தியாவின் முதல் உயர் நீதிமன்றத்தின் தலைமை நீதிபதி இவர் ஆவார்.  

விக்ரம் நாத், 31 ஆகத்து 2021 அன்று உச்ச நீதிமன்ற நீதிபதியாக நியமிக்கப்பட்டார். பதவி மூப்பு மரபு பின்பற்றப்பட்டால், இவர் இந்தியாவின் 54வது தலைமை நீதிபதியாகப் பதவியேற்பார்.  

## இளமை
விக்ரம் நாத் உத்தரப்பிரதேசத்தின் கௌசாம்பி மாவட்டத்தில் நடுத்தர குடும்பத்தில் பிறந்தார். இவர் தனது தந்தைவழி வம்சாவளியின் அடிச்சுவடுகளைப் பின்பற்றி சட்டத்தை ஒரு பாடமாகப் படித்தார். தற்போது 4வது தலைமுறையாக இருக்கிறார். உத்தரப்பிரதேச மாநிலம் அலகாபாத்தில் பிறந்து வளர்ந்தவர்.  

## நீதிபதியாக
சட்டப்படிப்பினை முடித்த பின்னர் அலகாபாத் உயர் நீதிமன்றத்தில் 17 ஆண்டுகள் வழக்கறிஞராகப் பணியாற்றினார். 24 செப்டம்பர் 2004 அன்று அலகாபாத் உயர் நீதிமன்ற நீதிபதியாகப் பதவியேற்றார். இவர் 10 செப்டம்பர் 2019 அன்று குசராத்து உயர் நீதிமன்றத்தின் தலைமை நீதிபதியாகப் பதவி உயர்வு பெற்றார்.  

இவர் 26 ஆகத்து 2021 அன்று இந்திய உச்ச நீதிமன்றத்தின் நீதிபதியாக பதவி உயர்த்தப்பட்டு, 31 ஆகத்து 2021 அன்று பதவியேற்றார். நீதிபதி சூர்ய காந்த் ஓய்வு பெற்ற பிறகு, 2027ஆம் ஆண்டு இந்தியாவின் தலைமை நீதிபதியாக பதவியேற்க உள்ளார்.
# பு. வெ. சஞ்சய் குமார்

**புலிகோரு வெங்கட சஞ்சய் குமார்** (*P. V. Sanjay Kumar*)(பிறப்பு 14 ஆகத்து 1963) இந்திய உச்ச நீதிமன்றத்தின் நீதிபதி ஆவார். இவர் மணிப்பூர் உயர் நீதிமன்றத்தின் முன்னாள் தலைமை நீதிபதி ஆவார். பஞ்சாப் மற்றும் அரியானா உயர்நீதிமன்றம் மற்றும் தெலுங்கானா உயர்நீதிமன்றத்தின் நீதிபதியாகவும் பணியாற்றியுள்ளார்.  

## ஆரம்ப கால வாழ்க்கை
பு. வெ. குமார் 1963 ஆகத்து 14 அன்று ஐதராபாத்தில் மறைந்த பி. ராமச்சந்திர ரெட்டி மற்றும் பி. பத்மாவதம்மா ஆகியோருக்கு மகனாகப் பிறந்தார். பி. ராமச்சந்திர ரெட்டி ஆந்திரப் பிரதேச உயர் நீதிமன்றத்தின் முன்னாள் தலைமை அரசு வழக்கறிஞர் (1969 முதல் 1982 வரை) ஆவார். இவர் ஐதராபாத் நிசாம் கல்லூரியில் வணிகவியல் பட்டப்படிப்பை முடித்தார். 1988-ல் தில்லி பல்கலைக்கழகத்தில் சட்டப் பட்டம் பெற்றார். ஆகத்து 1988-ல் ஆந்திரப் பிரதேசத்தின் வழக்கறிஞர் கழகத்தில் சேர்ந்தார்.  

## நீதிபதி பணி
ஆந்திரப் பிரதேச உயர்நீதிமன்றத்தில் பயிற்சி பெற்ற இவர், 2000 முதல் 2003 வரை ஆந்திரப் பிரதேச உயர்நீதிமன்றத்தில் அரசு வழக்கறிஞராகப் பணியாற்றினார். இவர் 8 ஆகத்து 2008 அன்று தெலங்காணா உயர் நீதிமன்றத்தின் கூடுதல் நீதிபதியாகப் பதவி உயர்வு பெற்றார். 20 சனவரி 2010 அன்று நிரந்தர நீதிபதியாக நியமிக்கப்பட்டார். இவர் 14 அக்டோபர் 2019 அன்று பஞ்சாப் மற்றும் அரியானா உயர் நீதிமன்ற நீதிபதியாக மாற்றப்பட்டார்.  

பின்னர், 12 பிப்ரவரி 2021 அன்று மணிப்பூர் உயர் நீதிமன்றத்தின் தலைமை நீதிபதியாக உயர்த்தப்பட்டு 14 பிப்ரவரி 2021 அன்று பதவியேற்றார்.  

சஞ்சய் குமார், 23 பிப்ரவரி 2023 அன்று இந்திய உச்சநீதிமன்றத்தின் நீதிபதியாகப் பதவியேற்றார். இவர் இப்பதவியில் ஆகத்து 2028 வரை பணியாற்றுவார்.
# ஆஃபினியம்(III) அயோடைடு



**ஆஃபினியம்(III) அயோடைடு** (*Hafnium(III) iodide*) என்பது HfI<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆஃபினியமும் அயோடினும் சேர்ந்து கருப்பு நிறத்தில் ஒரு திண்மமாக இது உருவாகிறது.  

## தயாரிப்பு
மற்ற குழு 4 மூவாலைடுகள் போலவே, ஆஃப்னியம்(III) அயோடைடைடும் ஆஃபினியம்(IV) அயோடைடை ஆஃபினியம் உலோகத்துடன் சேர்த்து உயர்-வெப்பநிலையில்க ஒடுக்கம் செய்வதன் மூலம் தயாரிக்கலாம். இருப்பினும் முழுமையற்ற வினை மற்றும் அதிகப்படியான உலோகம் போன்ற காரணங்களால் தயாரிக்கப்படும் ஆஃபினியம்(III) அயோடைடு மாசுபடுவது பெரும்பாலும் நிகழ்கிறது.  

## கட்டமைப்பு மற்றும் பிணைப்பு
ஆஃபினியம்(III) அயோடைடு சேர்மம் சிர்கோனியம்(III) அயோடைடு போன்ற அதே படிக அமைப்பை ஏற்றுக்கொள்கிறது. மேலும், இதன் கட்டமைப்பு β-TiCl3 அமைப்பைப் போலவே உள்ளது. ஆனால் விகிதாச்சாரம் அல்லாத ஆஃபினியம்(III) அயோடைடு பற்றிய ஒரு ஆய்வு குறைந்த சமச்சீர் அமைப்பைக் குறிக்கிறது.  

## வினைத்திறன்
குளோரைடு மற்றும் புரோமைடைப் போலவே, ஆஃபினியம்(III) அயோடைடும் தண்ணீரை ஒடுக்கும் சக்தி வாய்ந்த ஓர் ஒடுக்கும் முகவராகும். எனவே ஆஃபினியம்(III) அயோடைடின் நீர் தொடர்பான வேதியியல் எதுவும் குறிப்பிடும்படி இல்லை.
# பெந்தேகண்டி வெங்கடசுப்பையா



**பெந்தேகண்டி வெங்கடசுப்பையா** (Pendekanti Venkatasubbaiah) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு முதல். 1993 ஆம் ஆண்டு வரையிலான காலத்தில் இவர் வாழ்ந்தார். 15 மார்ச் 1985 முதல் 25 பிப்ரவரி 1988 வரை பீகார் ஆளுநராகவும், 26 பிப்ரவரி 1988 முதல் 5 பிப்ரவரி 1990 வரை இந்தியாவின் கர்நாடகாவின் ஆளுநராகவும் இருந்தார் மக்களவைக்கு தேர்ந்தெடுக்கப்பட்ட இவர் இந்திரா காந்தி மற்றும் ராசீவ் காந்தி அமைச்சரவையில் உள்துறை மற்றும் பாராளுமன்ற விவகாரங்களுக்கான மத்திய அமைச்சராகவும் இருந்தார்.  

## ஆரம்ப கால வாழ்க்கை
1921 ஆம் ஆண்டு சூன் மாதம் 18 ஆம் தேதியன்று பிரித்தானிய இந்தியாவின் மெட்ராசு மாகாணத்திலிருந்த பனகனப்பள்ளியின் பழங்கால சமத்தானத்தில் உள்ள சஞ்சமாலா என்ற கிராமத்தில் ஒரு வசதியான விவசாய குடும்பத்தில் பெந்தேகண்டி வெங்கடசுப்பையா பிறந்தார் .  

## பிற பணிகள்
வாசவி கல்வி அகாடமி என்ற ஓர் அமைப்பை நிறுவினார்,
# அப்துல் சலீல் மசுதான்



**அப்துல் சலீல் மசுதான்** (*Abdul Zalil Mastan*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர் 2015 ஆம் ஆண்டு நடைபெற்ற பீகார் சட்டமன்றத் தேர்தலுக்குப் பிறகு ஐந்தாவது நிதிசு குமார் அமைச்சரவையில் பதிவுத்துறை , கலால் மற்றும் மதுவிலக்குத் துறைகளின் அமைச்சராக இருந்தார். அப்துல் சலீல் மசுதான் இந்திய தேசிய காங்கிரசு கட்சியின் மூத்த தலைவர்களில் ஒருவராவார். அமவுர் சட்டமன்ற தொகுதியிலிருந்து பீகார் சட்டமன்றத்திற்கு 1985 ஆம் ஆண்டு முதல் ஆறு முறை தேர்ந்தெடுக்கப்பட்டார். பீகாரின் கோசி-சீமாஞ்சல் பகுதியில் அவருக்கு வலுவான ஆதரவு உள்ளது. 2020 ஆம் ஆண்டு நடைபெற்ற பீகார் சட்டப் பேரவைத் தேர்தலில் அக்தாருல் இமான் என்பவரால் அப்துல் சலீல் மசுதான் தோற்கடிக்கப்பட்டார்.
# பேளூரு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1952 | பி. என். போரன்ன கௌடா | இந்திய தேசிய காங்கிரஸ் |
| ஹெச். கே. சித்தய்யா |  |  |
| ஹெச். கே. சித்தய்யா |  |  |
| 1962 |  |  |
| 1967 | எஸ். ஹெச். புட்டரங்கநாத் | சுதந்திராக் கட்சி |
| 1972 | இந்திய தேசிய காங்கிரஸ் |  |
| 1978 | பி. ஹெச். லட்சுமணய்யா | ஜனதா கட்சி |
| 1983 | டி. மல்லேஷ் |  |
| 1985 | எச். கே. குமாரசாமி |  |
| 1989 | பி. ஹெச். லட்சுமணய்யா | இந்திய தேசிய காங்கிரஸ் |
| 1994 | எச். கே. குமாரசாமி | ஜனதா தளம் |
| 1999 | எஸ். ஹெச். புட்டரங்கநாத் | பாரதிய ஜனதா கட்சி |
| 2004 | எச். கே. குமாரசாமி | மதச்சார்பற்ற ஜனதா தளம் |
| 2008 | ஒய். என். ருத்ரேஷ் கௌடா**குறிப்பு** |  |
# வைரிசெட்டிபாளையம்



**வைரிசெட்டிபாளையம்** (*Vairichettipalayam*) என்பது தமிழ்நாட்டின் திருச்சிராப்பள்ளி மாவட்டத்தின், துறையூர் வட்டத்தில் இருக்கும் ஒரு சிறப்பு நிலை ஊராட்சி ஆகும்.  

## அமைவிடம்
வைரிசெட்டிபாளையம் ஊரானது மாவட்ட தலைநகரான திருச்சிராப்பள்ளியிலிருந்து 67 கிலோமீட்டர் தொலைவிலும், துறையூரிலிருந்து 23 கிலோமீட்டர் தொலைவிலும், மாநிலத் தலைநகரான சென்னையிலிருந்து 321 கிலோமீட்டர் தொலைவிலும் உள்ளது. இதனருகே கொல்லிமலை தொடர்ச்சி அமைந்துள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 2073 வீடுகள் உள்ளன. கிராமத்தின் மொத்த மக்கள் தொகையானது 7113 ஆகும். இதில் பெண்களின் எண்ணிக்கை 3550 (49.9 %) என்றும், ஆண்களின் எண்ணிக்கை 3593 என்றும் உள்ளது. கல்வியறிவு பெற்றவர்கள் விகிதம் 71.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## கோயில்கள்

- வைரிசெட்டிபாளையம் அன்னகாமாட்சியம்மன் கோயில் - இக்கோயிலில் மாசிபெரியசாமியும் எண்ணற்ற கிராம தேவதைகளும் தனி தனி சந்நிதிகளாக உள்ளனர்.
- வைரிசெட்டிபாளையம் பெரியண்ண சுவாமி கோயில்
# மோன் மொழி



**மோன் மொழி** ( / ˈmoʊ n /, ; மோன்: ဘာသာမန် ; மோன்-தாய் மொழி: **ဘာသာမည်** []; ; ; என்பது ஆசுத்ரோ-ஆசிய மொழி குடும்பத்தை சேர்ந்த ஒரு மொழியாகும். இந்த மொழி மோன் மக்களால் பேசப்படுகிறது. இந்த மொழி தாய்லாந்திலும் மியன்மாரிலும் பூர்வீக மொழியாக அங்கீகரிக்கப்பட்டுள்ளது. ஐக்கிய நாடுகள் கல்வி, அறிவியல், பண்பாட்டு நிறுவனம் 2010ல் மோன் மொழியை "அருகிய மொழி" ஆக வகைப்படுத்தியது. மியான்மர், தாய்லாந்து ஆகிய இரு நாடுகளிலும் மோன் மொழி பல அழுத்தங்களை எதிர்கொள்வதால், அங்கு மோன் வம்சாவளியைச் சேர்ந்த பலர் இப்போது பர்மியம் அல்லது தாய் மொழியை மட்டுமே பேசுகின்றனர். 2007 ஆம் ஆண்டில், மோன் மொழி பேசும் மக்கள் 800,000 முதல் 1 மில்லியன் வரை இருப்பதாக மதிப்பிடப்பட்டது. மியான்மரில், மோன் மொழி பேசுபவர்கள் பெரும்பான்மையான மக்கள் தெற்கு மியான்மரில், குறிப்பாக மோன் மாநிலத்தில் அதிகம் வாழ்கின்றனர், இதைத் தொடர்ந்து தனிந்தரி பிரதேசத்திலும் கயின் மாநிலத்திலும் வாழ்கின்றனர்.  

## வரலாறு

பர்மிய வரலாற்றில் மோன் மொழி ஒரு முக்கியமான மொழியாகவே இருந்து வருகிறது . 12 ஆம் நூற்றாண்டு வரை, ஐராவதி பள்ளத்தாக்கின் பொது மொழியாக இருந்தது, கீழ் ஐராவதியின் மோன் இராச்சியங்களில் மட்டுமல்ல, பாமர் மக்களின் மேல்நிலை பேகன் இராச்சியத்திலும் மோன் ஒரு பொது மொழியாகவே இருந்தது. 1057 இல் தடோனின் இராச்சியம் பேகனிடம் வீழ்ந்த பிறகும் ஒரு மதிப்புமிக்க மொழியாகத் தொடர்ந்தது. பாகனின் கியான்சித்தா மன்னர் (ஆட்சி. 1084-1113) மோன் கலாச்சாரத்தை மதித்தார் மோன் மொழியும் அங்கீகரித்தார்.  

கியான்சித்தா மன்னர் மோன் மொழியில் பல கல்வெட்டுகளை செதுக்கினார். இந்த காலகட்டத்தில் நான்கு பக்கங்களிலும் பாலி, பியூ, மோன் மற்றும் பர்மிய மொழிகளில் ஒரே மாதிரியான கல்வெட்டுகளைக் கொண்ட மாயாசெடி கல்வெட்டு செதுக்கப்பட்டது. கியான்சித்தாவின் மரணத்திற்குப் பிறகு, பாமர்களிடையே மோன் மொழியின் பயன்பாடு குறைந்து. மோன் மற்றும் பியூவை மாற்றாக பர்மிய மொழி ஒரு பொது மொழியாக மாற்றத் தொடங்கியது. கியான்சித்தாவின் மரணத்திற்குப் பிறகு, பாமர்களிடையே மோன் மொழியின் பயன்பாடு குறைந்து. மோன் மற்றும் பியூவை மாற்றாக பர்மிய மொழி ஒரு பொது மொழியாக மாற்றத் தொடங்கியது.
# கை கார்பெண்டர்



**கை கார்பெண்டர் & கம்பெனி, எல் எல் சி**, உலகம் முழுவதும் 60க்கும் மேற்பட்ட அலுவலகங்களுடன், நியூயார்க்கை தளமாக கொண்ட உலகளாவிய இடர் மற்றும் மறுகாப்பீட்டு நிபுண நிறுவனம் ஆகும். 2021 ஆம் ஆண்டில் $51 பில்லியனுக்கும் அதிகமான மொத்த பிரீமியம் தொகையளவு வைப்புடன், கை கார்பெண்டர் உலகின் முன்னணி மறுகாப்பீட்டு தரகர்களில் ஒன்றாக வளர்ந்துள்ளது.  

மார்ஷ் மெக்லென்னனின் துணை நிறுவனமான இந்நிறுவனம் 1923இல் மார்ஷ் & மெக்லென்னன் நிறுவனங்களால் கையகப்படுத்தப்பட்டது.  

## வரலாறு

### 1922-1999
*கை கார்பென்டர்* (1869 - 1935) 1922இல் இந்நிறுவனத்தை நிறுவிய பின்னர் சுமார் ஒரு வருடத்திற்குப் பிறகு எம்எம்சி நிறுவனர்களான ஹென்றி டபிள்யூ மார்ஷ் மற்றும் டொனால்டு ஆர் மெக்லென்னன் ஆகியோருடன் ஒரு இணைத்தலையும் முடித்தார். அதே நேரத்தில், அவர் அட்லான்டாவை தளமாகக் கொண்டு 1905இல் அமைக்கப்பட்ட *பருத்தி காப்பீட்டு சங்கத்தின்* மேலாளராகவும் இருந்தார்.  

#### கார்பென்டர் திட்டம்
*கார்பெண்டர் திட்டம்* முந்தைய ஆண்டை மட்டுமே பார்க்காமல், சில வருடங்களடங்கிய காலப் பகுதியில் ஏற்படும் இழப்புகளின் சராசரியைப் பயன்படுத்துவதை அடிப்படையாகக் கொண்டது.  
இதன் பலனாக காப்பீட்டு ஒப்பந்தங்களின் கவனம் *உள்ளடக்கப்படாதவையில்* அதிகமாக செலுத்தப்பட்டது. கார்பெண்டரின் ஒப்பந்தங்கள் மிகவும் உள்ளடக்கியவை - உள்ளடக்கப்படாதவையில் கவனம் உடையவை. நெருப்பினால் ஏற்படும் விபத்தின் விளைவாக ஏற்படும் சேதத்திற்கு தீ காப்பீடு ஈடு செய்து வந்தது. இது எவ்வாறு வேலை செய்யவில்லை என்பதற்கான எடுத்துக்காட்டு பின்வருமாறு:  

:: ஒரு ரயில் பெட்டியில் வைக்கப்பட்டிருந்த பஞ்சு மூட்டை ஒன்று தீப்பிடித்தது. இதற்கான ஈட்டுத்தொகையை கொடுக்கவேண்டியதை எதிர்த்து கொடுக்கப்பட்ட மேல்முறையீட்டில் "பருத்தியின் இழப்புக்கு காப்பீடு" கொடுக்கப்படவில்லை, "பருத்தியின் உரிமையாளருக்கு வணிகத்தை மீண்டும் உருவாக்க உதவுவதற்காக, "காப்பீட்டு நிறுவனத்தால் அவருக்கு கடன் அல்லது முன்பணம் கொடுக்கப்பட்டது, திருப்பிச் செலுத்தப்பட வேண்டும் ..." 1915இல்  
மற்றொரு பகுதி "இணையப் பாதுகாப்பு" ஆகும், சைமென்டெக் உடன் இணைந்து "கடுமை மற்றும் அதிர்வெண்ணை" கணக்கிடுவதற்க்கான திட்டம்.
# தயா சிங் சோதி



**தயா சிங் சோதி** (*Daya Singh Sodhi*) (1 பிப்ரவரி 1925 - 15 சூலை 2011) பஞ்சாபின் நகரமான அமிர்தசரசைச் சேர்ந்த ஒரு இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் 1925 ஆம் ஆண்டு பிப்ரவரி 1 ஆம் தேதி அமிர்தசரஸ் மாவட்டத்தில் உள்ள புடாலா கிராமத்தில் பிறந்தார். 1991 ஆம் ஆண்டில் இவர் அமிர்தசரஸ் நகராட்சிக் கழகத்திற்கும், 1998 ஆம் ஆண்டில் அமிர்தசரஸ் மக்களவைத் தொகுதிக்கும் பாரதிய ஜனதா கட்சி வேட்பாளராகத் தேர்ந்தெடுக்கப்பட்டார். சிங் சோதி 15 சூலை 2011 அன்று தனது 86வது வயதில் மாரடைப்பால் இறந்தார்.
# பார்த்தசாரதி சாட்டர்ஜி



**பார்த்தசாரதி சாட்டர்ஜி** (*Parthasarathi Chatterjee*) பாரதீய ஜனதா கட்சியைச் சேர்ந்த ஒரு இந்திய அரசியல்வாதி ஆவார். மே 2021 இல், அவர் மேற்கு வங்க சட்டமன்ற உறுப்பினராக ராணாகாட் உத்தர பாசிமில் (தொகுதி) இருந்து தேர்ந்தெடுக்கப்பட்டார். 2021 மேற்கு வங்க சட்டசபை தேர்தலில் அகில இந்திய திரிணாமுல் காங்கிரசின் சங்கர் சின்காவை 23,128 வாக்குகள் வித்தியாசத்தில் தோற்கடித்தார்.  

மத்திய அரசின் திட்டமான பிரதம மந்திரி வீட்டு வசதித் திட்டம் மற்றும் 100 நாள் வேலைத் திட்டத்தில் ஊழல் நடந்துள்ளதாகக் கூறி பாரதிய ஜனதா கட்சியினர் பலர் போராட்டம் நடத்தியபோது தாக்குதல் நடத்தினர். இதுவரை யாரும் கைது செய்யப்படாததைக் கண்டித்து, 14 சூலை 2021 அன்று, தேசிய நெடுஞ்சாலை 12 ( ராணகாட் அருகே) மறியல் செய்தது. முற்றுகைப் போராட்டத்தில் இவரும் மாவட்ட பாஜக தலைவர் அசோக் சக்கரவர்த்தியும் கலந்து கொண்டனர்.
# வெள்ளைப் புருவ கூன்வாள் சிலம்பன்


**வெள்ளைப் புருவ வளைந்த அலகுச் சிலம்பன்** ( white-browed scimitar babbler) (*Pomatorhinus schisticeps* ) என்பது டிமாலிடே குடும்பத்தைச் சேர்ந்த ஒரு பறவையாகும். இது வங்காளதேசம், பூட்டான், கம்போடியா, இந்தியா, லாவோஸ், மியான்மர், நேபாளம், தாய்லாந்து, வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் துணை வெப்பமண்டல அல்லது வெப்பமண்டல ஈரமான தாழ்நில காடுகள் மற்றும் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# இந்திரசேனா ரெட்டி



**நல்லு இந்திரசேனா ரெட்டி** (*Nallu Indrasena Reddy*) தெலங்கானாவை சேர்ந்த இந்திய அரசியல்வாதி ஆவார். இவர் பாரதிய ஜனதா கட்சியின் தேசிய செயலாளராக உள்ளார்.<sup>&#x5B; *<span title="This claim needs references to reliable sources. (March 2012)">மேற்கோள் தேவை</span>* &#x5D;</sup> அவர் முன்னர் கட்சியின் ஐக்கிய மாநில பிரிவின் தலைவராக இருந்தார். இந்திரசேனா ரெட்டி 1983 ஆம் ஆண்டு தனது 33 வயதில் 3 முறை சட்டமன்ற உறுப்பினராகத் தேர்ந்தெடுக்கப்பட்டார். 1985-ஆம் ஆண்டில் ஐதராபாத்தில் உள்ள மலக்பேட்டில் இருந்து தேர்ந்தெடுக்கப்பட்டார், அவர் 1999 இல் மீண்டும் தேர்ந்தெடுக்கப்பட்டார்.  

## தனிப்பட்ட வாழ்க்கை
நல்லு இந்திரசேனா ரெட்டி, தற்போதைய தெலுங்கானா மாநிலம் ஐதராபாத்தில் நல்லு ராம் ரெட்டிக்கு பிறந்தார்.  

## அரசியல் வாழ்க்கை

- 1983: சட்டமன்ற உறுப்பினர்.
- 1985: சட்டமன்ற உறுப்பினர்.
- 1999: சட்டமன்ற உறுப்பினர்.
- 1999: பாஜக தளத் தலைவர்.
- 2003: பாஜக ஆந்திரப் பிரதேச தலைவர்.
- 2014: பாஜகவின் தேசிய செயலாளர்
- 2020: தேசியக் குழுவிற்கான சிறப்பு அழைப்பாளர்.

## மலக்பேட்டை சட்டமன்ற உறுப்பினர் (சட்டமன்றத் தொகுதி)
| 1983 | நல்லு இந்திரசேனா ரெட்டி | பாரதிய ஜனதா கட்சி |  |
| --- | --- | --- | --- |
| 1985 | நல்லு இந்திரசேனா ரெட்டி | பாரதிய ஜனதா கட்சி |  |
| 1999 | நல்லு இந்திரசேனா ரெட்டி | பாரதிய ஜனதா கட்சி | } |
# பி. கே. சாவந்த்



**பரசுராம் கிருஷ்ணாஜி சாவந்த்** (*Parashuram Krishnaji Sawant*) ( **பாலாசாகேப் சாவந்த்** என்றும் அழைக்கப்படுகிறார்) (9 ஜனவரி 1905 - 29 அக்டோபர் 2000) ஒரு இந்திய அரசியல்வாதி ஆவார். இவர் மகாராட்டிராவின் இடைக்கால முதலமைச்சராக 25 நவம்பர் 1963 முதல் 4 டிசம்பர் 1963 வரை, இடைக்கால பதவியில் ஒன்பது நாட்கள் இவரது முன்னோடியான மரோத்ராவ் கண்ணம்வார் இறந்ததைத் தொடர்ந்து பணியாற்றினார்.  

முதலமைச்சராவதற்கு முன், சாவந்த் கண்ணம்வாரின் கீழ் மாநில உள்துறை அமைச்சராக இருந்தார். இவர் 1952 முதல் 1957 வரை பழைய பம்பாய் சட்டமன்றத்தில் வெங்குர்லாவை பிரதிநிதித்துவப்படுத்தினார், மேலும், 1962 முதல் 1978 வரை மகாராட்டிரா சட்டமன்றத்தில் சிப்லூனை பிரதிநிதித்துவப்படுத்தினார்.  

டாபோலியில் உள்ள விவசாயப் பல்கலைக்கழகம் சாவந்தின் பெயரால் டாக்டர். பாலாசாஹேப் சாவந்த் கொங்கன் கிரிஷி வித்யாபீடம் என மறுபெயரிடப்பட்டது.
# நதிரா சுல்தான்



**நதிரா சுல்தான்** (*Nadira Sultan*) ஒரு இந்திய அரசியல்வாதி ஆவார். இவர் 2022 உத்தரப் பிரதேச சட்டப் பேரவைத் தேர்தலில் சமாஜ்வாதி கட்சியின் உறுப்பினராக பாட்டியாலிக்கு தேர்ந்தெடுக்கப்பட்டார்.  

## தனிப்பட்ட வாழ்க்கை
நாதிரா சுல்தான் நவம்பர் 11 அன்று சகாவர் டவுனில் அரசியல்வாதி மற்றும் சுதந்திரப் போராட்ட வீரர் மறைந்த முஷீர் அகமது கான் மற்றும் மறைந்த சாத் பாத்திமா கான் ஆகியோரின் ஒரே குழந்தையாகப் பிறந்தார். இவரது தந்தை எத்தா மற்றும் காஸ்கஞ்ச் ஆகிய தொகுதிகளிலிருந்து இவர் இருமுறை நாடாளுமன்ற உறுப்பினராகத் தேர்ந்தெடுக்கப்பட்டார். இவரது மாமாவான மறைந்த முகமது ஜமீர் கான் சட்டமன்ற உறுப்பினராகவும், இவரது தாய்வழி மாமா மறைந்த அகமது லூது கான் உத்தரபிரதேசத்தில் அமைச்சராகவும் இருந்தார். இவர் ராம்பூரைச் சேர்ந்த டாக்டர் அப்துல் அபீசு கான் என்பவரை மணந்தார். அப்துல் அபீசு கானின் மாமா முன்னாள் அமைச்சர் முகமது ஆசம் கான் என்பவர் ஆவார்.  

## அரசியல் வாழ்க்கை
2022 உத்தரப் பிரதேச சட்டப் பேரவைத் தேர்தலில், சமாஜ்வாதி கட்சி சார்பில் பாட்டியாலி வேட்பாளராக நாதிரா சுல்தான் போட்டியிட்டு, பாரதிய ஜனதா கட்சியின் நடப்பு சட்டமன்ற உறுப்பினரும் மூன்று முறை சட்டமன்ற உறுப்பிராக இருந்த மம்தேசு சக்யாவை தோற்கடித்தார். 27 டிசம்பர் 2022 அன்று, உத்தரபிரதேசத்தில் "பெண்கள் மற்றும் குழந்தைகள் மேம்பாட்டுக்கான கூட்டுக் குழு" உறுப்பினர் பதவி இவருக்கு வழங்கப்பட்டது.
# இனிகோ எஸ். இருதயராஜ்



**இனிகோ எஸ். இருதயராஜ்** (*Inigo S. Irudayaraj*) ஒரு இந்திய அரசியல்வாதி ஆவார். இவர் தமிழ்நாட்டின் சட்டமன்ற உறுப்பினராக உள்ளார். இவர் 2021-ஆம் ஆண்டில் திராவிட முன்னேற்றக் கழக வேட்பாளராக திருச்சிராப்பள்ளி (கிழக்கு) தொகுதியில் இருந்து தேர்ந்தெடுக்கப்பட்டார்  

## போட்டியிட்ட தேர்தல்கள்
| 2021 தமிழ்நாடு சட்டமன்றத் தேர்தல் | திருச்சிராப்பள்ளி (கிழக்கு) | தி.மு.க | வெற்றி பெற்றது | 55.04% | வெல்லமண்டி என்.நடராஜன் | அ.தி.மு.க | 23.64% | } |
| --- | --- | --- | --- | --- | --- | --- | --- | --- |
# கங்காம்பிகை மல்லிகார்ச்சூன்



**கங்காம்பிகை மல்லிகார்ச்சூன்** (*Gangambike Mallikarjun*) இந்தியாவைச் சேர்ந்த ஓர் அரசியல்வாதியாவார். பெங்களூரின் 52 ஆவது மேயராக இவர் இருந்தார். நகரின் எட்டாவது பெண் மேயர் என்றும் அறியப்படுகிறார். செப்டம்பர் 2018 ஆம் ஆண்டு செப்டம்பர் மாதத்தில் இவர் தேர்ந்தெடுக்கப்பட்டார். இந்த தேர்தலில், செயநகர் வட்டாரத்தில் கங்காம்பிகைபோட்டியிட்டார்.  

## வாழ்க்கைக் குறிப்பு
கங்காம்பிகை மல்லிகார்ச்சூன் 11 நவம்பர் 1978 ஆம் ஆண்டு நவம்பர் மாதம் 11 ஆம் நாளன்று பிறந்தார். வணிகப் பாடத்தில் இளநிலைப் பட்டம் பெற்றார். மல்லிகார்ச்சூன் என்பவரை திருமணம் செய்து கொண்டார். மல்லிகார்ச்சூன் தொழிலில் ஒரு பொறியியலாளராக இருந்தார். தம்பதியருக்கு ஒரு மகன் (பிரச்வல்) மற்றும் ஒரு மகள் (நந்தினி) என இரண்டு குழந்தைகள் உள்ளனர்.
# பி. வி. ராகவலு


**பி. வி. ராகவலு** (*B. V. Raghavulu*) ஓர் இந்திய அரசியல்வாதி ஆவார். இவர் 2014-ல் ஆந்திர மாநிலம் இரண்டாக பிரிக்கப்படும் வரை இந்திய பொதுவுடமைக் கட்சியின் (மார்க்சிஸ்டு) ஒருங்கிணைந்த ஆந்திர மாநிலக்குழுவின் கடைசி செயலாளராக இருந்தார். தற்போது இவர் இக்கட்சியின் ஆட்சி மன்றக் குழு உறுப்பினராகவும் செயலாற்றி வருகிறார்.  

## ஆரம்பகால வாழ்க்கை
ராகவலு ஆந்திராவின் பிரகாசம் மாவட்டத்திலுள்ள பெதமபோடு என்ற கிராமத்தில், புன்னம்மா மற்றும் வெங்கட சுப்பய்யா ஆகியோருக்கு மகனாகப் பிறந்தார். கந்துகூரில் பள்ளீப்படிப்பை முடித்த பின்னர், ஆந்திர கிறிஸ்தவக் கல்லூரியில் இடைநிலை படிப்பை முடித்தார். அறிவியல் பட்டப்படிப்புக்காக பாப்டல வேளாண்மை கல்லூரியில் சேர்ந்தார். ஆனால் படிப்பை முடிக்க இயலவில்லை. பின்னர் அவர் தனது கலை இளங்கலை படிப்புக்காக காவாலி கல்லூரியில் சேர்ந்தார் என்றாலும் இறுதி ஆண்டு படிப்பின் போது நாட்டில் அவசரநிலை வரவே, கட்சியின் முழுநேர பணிகளுக்காக நெல்லூர் மாவட்டத்துக்கு சென்றார்.  

### குடும்ப வாழ்க்கை
ராகவலு இந்திய தொழிற்சங்க மையத்தின் ஆந்திரா மாநில துணைத் தலைவரும் அகில இந்திய ஜனநாயக மகளிர் சங்கத்தின் பொதுச் செயலாளருமான புண்யாவதியை திருமணம் செய்துகொண்டார். அவர்களின் ஒரே மகளின் பெயர் சுரூஜனா என்பதாகும். அவர் ஜவஹர்லால் நேரு பல்கலைக்கழகத்தில் தனது சக மாணவரான முகம்மது சஹீர் என்பவரை திருமணம் செய்துகொண்டுள்ளார்.
# மனு சட்டமன்றத் தொகுதி

**மனு சட்டமன்றத் தொகுதி** (*Manu Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது தெற்கு திரிபுரா மாவட்டத்தில் உள்ளது. இந்த சட்டமன்றத் தொகுதி பட்டியல் பழங்குடியினருக்கு ஒதுக்கப்பட்டுள்ளது. தற்போதைய சட்டமன்ற உறுப்பினராக பாஜகவை சேர்ந்த மைலாப்ரு மோக் உள்ளார்.  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1993 | ஜிதேந்திர சௌத்ரி | இந்திய பொதுவுடமைக் கட்சி (மார்க்சிஸ்ட்) |
| 1998 |  |  |
| 2003 |  |  |
| 2008 |  |  |
| 2013 |  |  |
| 2014 | பிரவத் சௌத்ரி |  |
| 2018 |  |  |
| 2023 | மைலாப்ரு மோக் | பாரதிய ஜனதா கட்சி |

## தேர்தல் முடிவுகள்
### 2018

## மேலும் பார்க்கவும்

- தெற்கு திரிபுரா மாவட்டம்
- திரிபுரா சட்டப் பேரவையின் தொகுதிகளின் பட்டியல்
# அல்லிதாரகைத் தாவரம்



**அல்லிதாரகைத் தாவரம்** (தாவர வகைப்பாட்டியல் : *Lamiids*) என்ற உயிரிக்கிளை என்பது, தாரகைத் தாவரங்களின் மூன்று பெரிய உயிரிக்கிளைகளில்(Basal asterids, Lamiids, Campanulids) முதன்மையானது எனலாம். ஏனெனில், இதன் தொல்லுயிர் எச்சம் கண்டறியப்பட்டுள்ளது. இந்த உயிரினக்கிளையானது, மெய்தராகைத் தாவரம் I (Euasterids I) என்பதிலிருந்து, 2016 ஆம் ஆண்டு பூக்கும் தாவர மரபுநெறி குழுமத்தின் நான்கவது ஆய்வுப்பதிப்பால் உருவாக்கப்பட்டது. தாரகைத் தாவரங்களின் 80, 000 இனங்களில் இருந்து, இந்த உயிரினக்கிளையின் கீழ் 40, 000 இனங்கள் வகைப்படுத்தப் பட்டுள்ளன. இவற்றின் அல்லி வட்ட (corolla) இதழ்களின் அடிப்பகுதி இணைந்து குழாய் போலவும், சில ஆந்திரியங்களும்(stamen) காணப்படுகின்றன.
# தமிழ்நாடு திரையரங்கு மற்றும் மல்டிபிளக்ஸ் உரிமையாளர் சங்கம்


**தமிழ்நாடு திரையரங்கு மற்றும் மல்டிபிளக்ஸ் உரிமையாளர் சங்கம்** (ஆங்கிலம்:Tamilnadu Theatre and Multiplex Owners Association) என்பது தமிழ்நாட்டில் உள்ள திரைப்பட வெளியீட்டு அரங்க உரிமையாளர்களின் சங்கமாகும். திரைப்பட வெளியீட்டாளர்களின் உரிமை பாதுகாப்பிற்கும் மற்றும் மேம்பாட்டிற்கும் இச்சங்கம் தொடங்கப்பட்டுள்ளது. இது 2018 ஆம் ஆண்டு சென்னையில் தொடங்கப்பட்டது. இதன் தலைவராக ஸ்ரீ சக்தி சினிமாஸ் திரையரங்கின் உரிமையாளர் திருப்பூர் சுப்பிரமணியனும், பொதுச் செயலாளராக ரோகிணி திரையரங்கின் உரிமையாளராக ஆர். பன்னீர்செல்வமும், பொருளாளராக டி.என்.சி. மல்டிபிளக்ஸ் உரிமையாளர் டி. சி. இளங்கோவனும் புரவலராக அபிராமி இராமநாதனும் உள்ளனர்.  

## கவனிக்கப்பட்ட சில அறிவிப்புகள்
- திரையரங்கில் வெளிவந்து எட்டு வார இடைவெளியில் திரைப்படங்கள் ஓடிடி தளத்தில் வெளியிடக் கோரிக்கை.
- பொன்மகள் வந்தாள் திரைப்படத்தைத் திரையரங்கில் வெளியிடாததல் சூரரைப் போற்று திரைப்படத்தைத் திரையரங்கில் வெளியிடமாட்டோம் என அறிவித்தனர்.
- சட்ட ஒழுங்கு சிக்கலைத் தவிர்க்க தி கேரளா ஸ்டோரி திரைப்படத்தைத் தமிழகத்தில் திரையிடல் நிறுத்தம்.
- திரையரங்கிற்குப் பராமரிப்புக் கட்டணத்தை அதிகரிக்கவும் ஐபிஎல், உலகக்கோப்பை கிரிக்கெட், அழகிப் போட்டி போன்றவற்றையும் திரையரங்கில் ஒளிபரப்பவும் அனுமதி கோரல்
- லியோ திரைப்பட முன்னோட்ட வெளியீட்டில் நிகழ்ந்த சம்பவம் காரணமாக இனி, திரையரங்கில் திரைப்பட முன்னோட்டக் காட்சிகளை வெளியிடப் போவதில்லை என அறிவிப்பு.
# இலியோன்சைட்டு



**இலியோன்சைட்டு** (*Lyonsite*) என்பது Cu<sub>3</sub>Fe<sup>+3</sup><sub>4</sub>(VO<sub>4</sub>) <sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமமாகும். கருப்பு நிறத்தில் காணப்படும் வனேடேட்டு கனிமமாக இது வகைப்படுத்தப்படுகிறது. உலோகப் பொலிவுடன் காணப்படும் இக்கனிமம் ஒளிபுகா பண்பைப் பெற்றுள்ளது. செஞ்சாய்சதுரப் படிக அமைப்பில் இலியோன்சைட்டு பெரும்பாலும் தட்டையான மெல்லடுக்குகளாகவே படிகமாகிறது. அடர் சாம்பல் நிறத்தில் கோடுகளும் சரியான பிளவும் கொண்டதாக இக்கனிமம் தோன்றுகிறது. பன்னாட்டு கனிமவியலார் சங்கம் இலியோன்சைட்டை Lyo என்ற குறியீட்டால் அடையாளப்படுத்துகிறது.  

இலியோன்சைட்டு எரிமலை வாய் பிளவுகளில் பதங்கமாதல் முறையில் தோன்றுகிறது. பெரும்பாலும் ஓவர்டெவன்சைட்டும் தேனார்டைட்டு கனிமங்களும் இதனுடன் சேர்ந்தே காணப்படுகின்றன. முதன்முதலில் 1987 ஆம் ஆண்டில் மத்திய அமெரிக்காவிலுள்ள எல் சால்வடோர் நாட்டின் இசால்கோ எரிமலையில் இலியோன்சைட்டு கண்டறியப்பட்டது. 1916 ஆம் ஆண்டிற்கும் 1998 ஆம் ஆண்டிற்கும் இடைபட்ட காலத்தில் வாழ்ந்த அமெரிக்காவின் தார்ட்மவுத்து கல்லூரியின் கனிமவியலாளர் இயான் பார்தோலோமிவ் இலியோன்சு நினைவாக கனிமத்திற்கு இலியோன்சைட்டு எனப் பெயரிடப்பட்டது. செருமனி நாட்டின் துரிங்கியா மாநிலத்தில் உள்ள இலிச்சென்பெர்க் அப்செட்சர் சுரங்கத்திலும் இலியோன்சைட்டு காணப்படுகிறது.
# சிறீதர் திரையரங்கம்



**சிறீதர் திரையரங்கம்** (*Sridar Theatre*) இந்தியாவின் தென்னிந்திய நகரமான கேரளாவின் கொச்சியில் உள்ளது. கடலை ஒட்டியுள்ள அகலமான பாதையில் உள்ள, சண்முகம் சாலையில் இது அமைந்துள்ளது. சிறீதர் சினிமா என்ற பெயராலும் அழைக்கப்படும் இத்திரையரங்கம் 1964 ஆம் ஆண்டில் திறக்கப்பட்டது. சிறீதர் திரையரங்கம் கேரளாவின் முதல் குளிரூட்டப்பட்ட திரையரங்கம் என்ற சிறப்புக்குரியதாகும்.  

## வரலாறு
சிறீதர் திரையரங்கம் 1964 ஆம் ஆண்டில் திறக்கப்பட்டது, இது செனாய் குடும்பத்தினரின் மூன்றாவது திரையரங்கமாகும். இலக்மன் செனாயின் இறந்த மகனான சிறீதர் செனாய் நினைவாக திரையரங்கத்திற்கு பெயரிடப்பட்டது. அப்போது கேரள ஆளுநரும், பின்னர் இந்தியக் குடியரசுத் தலைவருமான வி.வி.கிரி அவர்களால் சிறீதர் திரையரங்கம் திறக்கப்பட்டது . அப்போது கொச்சியில் உள்ள இத்திரையரங்கில் ஆலிவுட் படங்கள் வெளியாகும். கேரளாவில் டால்பி ஒலி வசதியை அறிமுகப்படுத்திய முதல் திரையரங்கமும் சிறீதர் திரையரங்கம் என்பதும் குறிப்பிடத்தக்கதாகும். கேரளாவில் முதல் முப்பரிமான எண்ணிம படவீழ்த்தி 2009 ஆம் ஆண்டில் சிறீதர் திரையரங்கில் அவதார் திரைப்படத்தின் வெளியீட்டில் வந்தது.
# பத்மா திரையரங்கம்



**பத்மா திரையரங்கம்** (*Padma Theatre*) இந்தியாவின் தென்னிந்திய நகரமான கேரளாவின் கொச்சியில் உள்ளது. மகாத்மா காந்தி சாலையில் அமைந்துள்ள இத்திரையரங்கம் 1946 ஆம் ஆண்டில் திறக்கப்பட்டதாகும். கேரளாவின் பழமையான திரையரங்குகளில் ஒன்றான இது இன்னும் இயங்கி வருகிறது. கொச்சியில் செயல்படும் பழமையான திரையரங்கமான இது ஒரு முக்கிய கட்டிடமாகவும் கருதப்படுகிறது.  

## வரலாறு
பத்மா திரையரங்கம் 1946 ஆம் ஆண்டில் திறக்கப்பட்டது. செனாய் குடும்பத்தின் இரண்டாவது திரையரங்கமாக இத்திரையரங்கம் திகழ்கிறது. இதற்கு முன், இலட்சுமணன் செனாய், 1944 ஆம் ஆண்டில் இலட்சுமன் திரையரங்கை திறந்தார். திரையரங்கத்திற்கு இலக்மன் செனாயின் மனைவி பெயர் சூட்டப்பட்டது. கொச்சி அரச குடும்பத்திற்கு 20 சிறப்பு இருக்கைகள் ஒதுக்கப்பட்ட மாடியின் முன்பாகம் இருந்தது. பத்மா திரையரங்கம் 1971 ஆம் ஆண்டு புதுப்பிக்கப்பட்டது.. ஒலிகளை ஒளிமூலமாகக் கடத்தும் அமைவு கொண்ட நவீன படவீழ்த்தியுடன் திரையரங்கம் குளிரூட்டப்பட்டது. . புதுப்பிக்கப்பட்ட திரையரங்கை நடிகர் கமலகாசன் திறந்து வைத்தார்.  

## மேலும் பார்க்கவும்
- சிறீதர் திரையரங்கம்
# சித்தூர் நகர்ப்புற வளர்ச்சி ஆணையம்



**சித்தூர் நகர்ப்புற வளர்ச்சி ஆணையம்** (*Chittoor Urban Development Authority*) இந்திய மாநிலமான ஆந்திரப் பிரதேசத்தின் சித்தூர் மாவட்டத்தில் அமைந்துள்ளது. ஒரு நகர்ப்புற திட்டமிடல் நிறுவனமான இது 12 பிப்ரவரி 2019 ஆம் ஆண்டு பிப்ரவரி மாதம் 12 ஆம் தேதியன்று ஆந்திரப் பிரதேச பெருநகரப் பகுதி மற்றும் நகர்ப்புற மேம்பாட்டு ஆணையங்கள் சட்டம், 2016 இன் கீழ் சித்தூரில் தலைமையகத்துடன் உருவாக்கப்பட்டது.  

## அதிகார வரம்பு
சித்தூர் நகர்ப்புற வளர்ச்சி ஆணையத்தின் அதிகார வரம்பு 3,501.14 சதுர கிலோமீட்டர் (1,351.80 சதுர மைல்) பரப்பளவு கொண்டதாகும். இப்பரப்பளவின் மக்கள் தொகை 1,205,683 என்று கணக்கிடப்பட்டுள்ளது. சித்தூரின் 22 மண்டலங்களில் உள்ள 434 கிராமங்கள் இதன் கட்டுப்பாட்டில் உள்ளடங்கியுள்ளன. கீழே உள்ள அட்டவணை சித்தூர் நகர்ப்புற வளர்ச்சி ஆணையத்தில் இடம்பெற்றுள்ள பகுதிகளை பட்டியலிடுகிறது.  

| அதிகார வரம்பு |
| --- |
# ஒளேநரசீப்புரா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1952 | ஏ. ஜி. ராமச்சந்திர ராவ் | இந்திய தேசிய காங்கிரஸ் |
| 1957 | ஒய். வீரப்பா | பிரஜா சோசலிச கட்சி |
| 1962 | ஹெச். டி. தேவேகௌடா | மதச்சார்பற்ற ஜனதா தளம் |
| 2008 |  |  |
| 2013 |  |  |
| 2018 |  |  |
| 2023 | } |  |
**குறிப்பு**
# சோடியம் அசுட்டட்டைடு



**சோடியம் அசுட்டட்டைடு** (*Sodium astatide*) என்பது NaAt என்ற மூலக்கூற்று வாய்ப்பாட்டால் விவரிக்கப்படும் ஓர் இருபடி கனிம வேதியியல் சேர்மமாகும். சோடியம் மற்றும் அசுட்டட்டைன் தனிமங்கள் சேர்ந்து இச்சேர்மம் உருவாகிறது.  

## தயாரிப்பு
தயாரிப்பு மூலமான பிசுமத் ஆல்பா-கதிர் இலக்கிலிருந்து அசுட்டடைனை வடிகட்டி அதை சோடியம் பைகார்பனேட் கரைசலில் கரைத்து அசுகார்பிக் அமிலத்தின் உதவியால் At<sup>+</sup> மற்றும் At<sup>3+</sup> அயனிகளைக் குறைத்து சோடியம் அசுட்டடைடு கரைசல் தயாரிக்கப்படுகிறது.
# இந்திய கூன்வாள் சிலம்பன்


**இந்திய கூன்வாள் சிலம்பன்** (*Indian scimitar babbler-போமாதோரிங்கசு கோர்சூபீல்டீ*) என்பது ஒரு பழைய உலக சிலம்பன் ஆகும். இது தீபகற்ப இந்தியாவில் பல்வேறு வன வாழ்விடங்களில் காணப்படுகிறது. இவை பெரும்பாலும் அவற்றின் தனித்துவமான அழைப்புகளால் கண்டறியப்படுகின்றன. இதில் இணைப் பறவைகளின் எதிரெதிர்ப்பாடல்களும் அடங்கும். அடர்த்தியானயான தாவரங்களின் வழியாக இரை தேடுவதால் இவற்றை பெரும்பாலும் பார்ப்பது கடினம். நீண்ட வளைந்த மஞ்சள், கூன்வாள் வடிவ அலகுகள் இவற்றின் பெயருக்குக் காரணமாயிற்று. இது கடந்த காலங்களில் இமயமலையில் காணப்படும் வெள்ளைப் புருவ கூன்வாள் சிலம்பனின் கிளையினமாக கருதப்பட்டது. ஆனால் இப்போது தீபகற்ப இந்திய இனம் மற்றும் **இலங்கை கூன்வாள் சிலம்பன்** ( *பொமடோரினஸ் மெலனுரஸ்* ) என இரண்டு இனங்களாக பிரிக்கப்பட்டுள்ளன.  

## விளக்கம்

இப்பறவை 22 செ. மீ. நீளமுள்ளது. இதன் மேல் அலகின் துவக்கத்தில் கருமை நிறத்தில் இருக்கும். இந்தப் பறவையின் மிகவும் தனித்துவமான அம்சம், நீண்ட கீழ்-வளைந்த மஞ்சள் நிற அலகு ஆகும். இப்பறவை கருத்தைக் கவர்கின்ற தலை வடிவத்தைக் கொண்டுள்ளது, கண்ணின் வழியாக செல்லும் அகன்ற கருப்பு பட்டைக்கு மேலே நீண்ட வெள்ளைப் புருவும் தெளிவாகப் பெரியதாக இருக்கும். மார்பும் வயிறும் வெள்ளையாகவும், மார்பகம் மேல்புறத்தில் அடர் சாம்பல் கலந்த பழுப்பு நிறத்திலும், கீழ்புறத்தில் அடர் சாம்பல் முதல் கருப்பு வரையிலும் என இதன் உடல் நிறங்கள் வேறுபடுகின்றன. இதன் வால் அகன்றதாகவும், நீளமானதாகவும் இருக்கும். இவை குறுகிய, வட்டமான இறக்கைகளைக் கொண்டுள்ளதால் பறப்பதில் ஆற்றல் குறைந்தவை என்பதால் திறந்த வெளியில் பறப்பதை அரிதாகவே காண இயலும்.  

இந்திய கூன்வாள் சிலம்பன்கள் நீண்ட கீழ்-வளைந்த மஞ்சள் நிற அலகைக் கொண்டுள்ளன, அவை இலை குப்பைகள் மற்றும் மரப்பட்டைகளில் உள்ள பழுபூச்சிகள் மற்றும் பழங்களைத் தேட ஏற்றவையாக உள்ளது. இவை அடர்ந்த தாவரங்களை விரும்பி இருப்பதால் இவற்றைக் கவனிப்பது கடினமான ஒன்று. மற்ற பல சிலம்பன்களைப் போலவே இவையும் சத்தமில்லாத பறவைகள், ஆனால் கசமுசக்கும் மென் குரலில் வோஓட்-ஹோ-ஹோ எனக் கத்தி ஒன்றோடு ஒன்று தொடர்பு கொள்ளும் குணாதிசயங்கள் இந்த பறவைகள் கொண்டுள்ளன. ஆண் பறவையின் குரலுக்கு பெண் பறவை பதில் குரல் கொடுக்கும். லூசிஸ்டிக் என்றும் பகுதியளவு நிறமி மாற்றம் இதில் சில பறவைகளின் இறகுகள் பதிவு செய்யப்பட்டுள்ளது.  

## பரவல்

தீபகற்ப இந்தியாவில் உள்ள ஒரே கூன்வாள் சிலம்பன் இதுவாகும். இந்த இனம் ராஜஸ்தான் மற்றும் ஒரிசா இடையிலான நேர் கோட்டிற்கு தெற்கே காணப்படுகின்றன.  

## நடத்தையும் சூழலியலும்
இந்திய கூன்வாள் சிலம்பன் ஒரு பகுதியிலேயே வசிக்கக்கூடிய ( வலசை போவதில்லை) பறவை. இதன் வாழ்விடம் சதவெளு முதல் தலைச் சிகரங்கள் வரை பசுங்காடுகள், இலையுதிர் காடுகள், குறிஞ்சி,லாண்டானா புதர்கள், மூங்கிற் காடுகள் ஆகிய பகுதிகளைச் சார்ந்து திரியக்கூடியது. இவை தரையில் அல்லது தாவரங்களில் உள்ள பூச்சிகளை உண்கின்றன. புதர்களின் அடியில் காய்ந்து உலர்ந்த இலைகளைத் திருப்பிக் கலைத்துப் புழுபூச்சிகளைப் பிடித்து உண்ணும். இவை சில சமயங்களில் வேறு சில பறவைகளோடு சேர்ந்து இரை தேடுவதும் உண்டு.  

இவை திசம்பர் முதல் மே வரை இனப்பெருக்கம் செய்கின்றன. பழுத்த இலைகளையும், பாசிகளையும் கொண்டு பந்து வடிவமாக கூடு கட்டி மெல்லிய புல்லாலும், வேராலும் மெத்தென ஆக்ககும். கூட்டை சாய்வான தரையில் புதர் ஓரமாக அமைக்கும். இவை வழக்கமாக மூன்று முட்டைகளை இடும் (ஆனால் இரண்டு முதல் நான்கு வரை மாறுபாடு இருக்கும்). முட்டை தூய வெள்ளை நிறத்தில் இருக்கும்.
# கும்ளாபுரம் லட்சுமி நரசிம்மர் கோயில்



**லெட்சுமி நரசிம்மர் கோயில்** (**Lakshmi Narasimhar Temple**) என்பது தமிழ்நாட்டின் கிருட்டிணகிரி மாவட்டம், தேன்கனிக்கோட்டை வட்டம், கும்ளாபுரம் என்ற ஊரில் உள்ள நரசிம்மர் கோயில் ஆகும். இக்கோயில் கிருட்டிணகிரியிலிருந்து 66 கிலோ மீட்டர் தொலைவிலும், சென்னையிலிருந்து 329 கிலோ மீட்டர் தொலைவிலும் உள்ளது.  

## கோயில் அமைப்பு
இக்கோயில் 600 ஆண்டுகளுக்கும் மேலான பழமையானது என்றும் விசயநகரப் பேரரசு காலத்தைச் சேர்ந்தது என்று கருதப்படுகிறது. இக்கோயில் கருவறை, அர்த்தமண்டபம், முகமண்டபம் ஆகிய அமைப்புகளோடு கருங்கல்லால் சிற்ப்ப வேலைப்பாடுகளுடன் கட்டப்பட்டுள்ளது. கருவறையின் வெளிப்புறச் சுவரில் நரசிம்மர் இரனியனை வதம் செய்யும் காட்சி, லட்சுமி நாராயணர், வேணுகோபாலன், கோவர்த்தனதாரி, காளிங்கநர்தனர், லெட்சுமி நரசிம்மர், வரதராசர், நவநீதக்கிருட்டிணன், கிருட்டிணர் யசோதை முன்பு தோப்புக்கணரம் போடுதல், இராமன், இலக்குவன், சீதை அனுமான், விட்டுணு, அனந்த சயனர் போன்ற சிற்பங்கள் இடம்பெற்றுள்ளன. முகமண்டபத் தூண்களில் கண்ணன், நரசிம்மர் ஆகியோரின் பவ்வேறு தோற்றங்கள் செதுக்கபட்டுள்ளன.  

கோயிலுக்கு முன் உள்ள கருடக் கம்பத்தின் பீடத்தில் நான்கு புறமும் இசைக்கருவிகளை வாசித்தபடி நடனமாடுபவர்களின் புடைப்புச் சிற்பங்கள் செதுக்கபட்டுள்ளன.  

## இதனையும் காண்க
- யாதகிரி லெட்சுமி நரசிம்மர் கோவில்
# ஜெரார்ட் டிப்லோத்


**ஜெரார்ட் டிஃப்லோத்** (*Gérard Diffloth*, 13 பிப்ரவரி 1939 - 14 ஆகத்து 2023) என்பவர் பிரெஞ்சு மொழியியலாளர் ஆவார். இவர் ஆசுத்ரோ-ஆசிய மொழிகளில் முன்னணி மொழியியல் நிபுணராக அறியப்படுகிறார். இவர் சிக்காகோ பல்கலைக்கழகத்திலும், கோர்னெல் பல்கலைக்கழகத்திலும் மொழியியல் பேராசிரியராகப் பணிபுரிந்தார். இவரது இருளா மொழி ஆய்வுக்குப் பிறகு, கலிபோர்னியா பல்கலைக்கழகத்திலிருந்து இவர் முனைவர் பட்டம் பெற்றார்.
# பாலஸ்தீன இசுலாமிய ஜிகாத் இயக்கம்



**இசுலாமிய ஜிகாத் இயக்கம்** (*Islamic Jihad Movement in Palestine* (, (சுருக்கமாக:**PIJ**), மேற்காசியாவில் உள்ள பாலத்தீன நாட்டின் காசாக்கரை பகுதியில் வாழும் அரேபிய இசுலாமியர்களால் 1981ல் நிறுவப்பட்ட அரசியல் கட்சி ஆகும். 8,000 போராளிகள் கொண்ட இதன் ஆயுதப் பிரிவின் பெயர் *'அல் குட்ஸ் பிரிகேட்* (Al-Quds Brigades). இதன் கருத்தியல் பாலஸ்தீன தேசியம், இசுலாமிய தேசியம் மற்றும் யூத எதிர்ப்புக்காக ஜிகாத் நடத்துவதாகும். ஹமாஸ் போன்று இந்த அமைப்பும் பாலஸ்தீன போராளிகளின் கூட்டமைப்பில் உள்ளது. இந்த அமைப்பை ஐக்கிய அமெரிக்க நாடுகள், கனடா, ஆஸ்திரேலியா, இஸ்ரேல், ஜப்பான், நியூசிலாந்து, ஐக்கிய இராச்சியம் மற்றும் ஐரோப்பிய ஒன்றியம் ஆகியவைகளால் தடை செய்யப்பட்டுள்ளது.  

## காசா மருத்துவ மனை மீதான தாக்குதல்

வடக்கு காசாவில் உள்ள அல் அஹ்லி அரபு மருத்துவமனை மீது 17 அக்டோபர் 2023 அன்று குறி தவறி தாக்கிய ஏவுகணைகளால், மருத்துவமனை பெரும் அழிவுக்கு உள்ளாகி, 500க்கும் மேற்பட்ட நோயாளிகள் இறந்தனர். இந்த தாக்குதல்களுக்கு பாலஸ்தீன இசுலாமிய ஜிகாத் இயக்கமே காரணம் என இஸ்ரேல் அறிவித்துள்ளது.
# சிவப்பு முக்கோணம்

கானாவில் பிறப்பு கட்டுப்பாடு மற்றும் இனப்பெருக்க சுகாதாரத்தை மேம்படுத்த பயன்படுத்தப்படும் "வாழ்க்கை தேர்வுகள்" மற்றும் "குடும்ப திட்டமிடல்: சிறந்த வாழ்க்கை" இலச்சினைகள் மற்றும் "நயாசன்சு விரும்பத்தக்க " இலச்சினை போன்ற அடிப்படை சின்னத்தின் மாறுபாடுகள் பின்னர் உருவாக்கப்பட்டுள்ளன. ஜைர்/காங்கோ . ஆத்திரேலியாவில் "ஆண்கள் கூட" ("எல்லோருக்கும் குடும்பக் கட்டுப்பாடு... ஆண்களுக்கும் கூட" என்பதிலிருந்து சுருக்கப்பட்டது) பிரச்சாரம் வெற்று சிவப்பு முக்கோணத்தைப் பயன்படுத்தியது. "நின்று சிந்தியுங்கள் மின்யாவி: இது மிகவும் மகிழ்ச்சியான குடும்பம், ஒரு எளிமையான குடும்பம்" என்ற எகிப்தில் முக்கோணத்தை உருவாக்க அரபு எழுத்துக்களைப் பயன்படுத்தியது.  

## மேலும் பார்க்கவும்

- பிறப்பு கட்டுப்பாடு
# சஞ்சீவ் கண்ணா


**சஞ்சீவ் கண்ணா** (*Sanjiv Khanna,* பிறப்பு: 14 மே 1960) இந்திய உச்ச நீதிமன்றத்தின் தலைமை நீதிபதி ஆவார். இவர் தில்லி உயர்நீதிமன்றத்தின் முன்னாள் நீதிபதியாகவும் பணியாற்றியுள்ளார். இவரது தந்தை தேவ் ராஜ் கண்ணாவும் நீதிபதி பதவியினை வகித்தவர் ஆவார்.  

## இளமையும் கல்வியும்
சஞ்சீவ் கண்ணா 1977-ஆம் ஆண்டு தில்லியின் பாரகாம்பா சாலையில் உள்ள மாடர்ன் பள்ளியில் பள்ளிப் படிப்பை முடித்தார். தில்லி பல்கலைக்கழகத்தில் உள்ள தூய இசுடீபன் கல்லூரியில் 1980-ஆம் ஆண்டு பட்டம் பெற்ற பிறகு, தில்லி பல்கலைக்கழகத்தில் சட்டம் பயின்றார். இவரது தந்தை நீதிபதி தேவ் ராஜ் கண்ணா 1985-இல் தில்லி உயர்நீதிமன்றத்தில் நீதிபதியாகப் பணியாற்றி ஓய்வு பெற்றார். இவரது தாயார் சரோஜ் கண்ணா தில்லி பல்கலைக்கழகத்தில் உள்ள சீமாட்டி சிறீராம் கல்லூரியில் இந்தி விரிவுரையாளராகப் பணியாற்றினார்.  

சஞ்சீவ் கண்ணா உச்ச நீதிமன்றத்தின் முன்னாள் நீதிபதி ஹன்ஸ் ராஜ் கண்ணாவின் மருமகன் ஆவார்.  

## நீதிபதி பணி
சஞ்சீவ் கண்ணா 1983-ஆம் ஆண்டு தில்லி வழக்குரைஞர் கழகத்தில் வழக்கறிஞராகப் பதிவு செய்து பயிற்சி செய்துவந்தார். 20 பிப்ரவரி 2006 அன்று தில்லி உயர் நீதிமன்றத்தின் நிரந்தர நீதிபதியாக நியமிக்கப்பட்டார். பிறகு 18 சனவரி 2019 அன்று இந்திய உச்ச நீதிமன்றத்தின் நீதிபதியாகப் பதவி உயர்த்தப்பட்டார். தலைமை நீதிபதி தனஞ்சய சந்திரசூட் ஓய்வு பெற்ற பிறகு, 11 நவம்பர் 2024 முதல் இந்தியத் தலைமை நீதிபதியாகப் பதவியேற்றுக் கொண்டார். 13 மே 2025 அன்று இவர் பணியிலிருந்து ஓய்வு பெற்றார்.
# நடுவாலூர் கிழக்கு


**நடுவாலூர் கிழக்கு** (*Naduvalur East*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, நடுவலூரில் (கிழக்கு) 763 ஆண்கள் மற்றும் 810 பெண்கள் என மொத்தம் 1573 மக்கள் இருந்தனர்.
# நாகமங்கலம் (அரியலூர்)


**நாகமங்கலம்** (*Nagamangalam*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, நாகமங்கலத்தில் 1501 ஆண்கள் மற்றும் 1403 பெண்கள் என மொத்தம் 2904 பேர் இருந்தனர்.
# ஏ. வெங்கடேசு நாயக்கு



**ஏ. வெங்கடேசு நாயக்கு** (*A. Venkatesh Nayak*) இந்தியாவின் கருநாடக மாநிலத்தைச் சேர்ந்த ஓர் அரசியல்வாதியாவார். 1936 ஆம் ஆண்டு சூன் மாதம் 6 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். கிட்டத்தட்ட 50 ஆண்டுகளாக இவர் காங்கிரசு கட்சியில் உறுப்பினராக இருந்தார். 1991 ஆம் ஆண்டு கர்நாடகாவில் உள்ள ராய்ச்சூர் தொகுதியில் இருந்து தேர்ந்தெடுக்கப்பட்டு 10ஆவது மக்களவைக்கு வெங்கடேசு நாயக்கு தேர்ந்தெடுக்கப்பட்டார். 1998, 1999 மற்றும் 2004 ஆம் ஆண்டுகளில் அதே தொகுதியில் இருந்து மக்களவைக்கு மீண்டும் மீண்டும் தேர்ந்தெடுக்கப்பட்டார். 2013 ஆம் ஆண்டு நடைபெற்ற கர்நாடக சட்டமன்றத் தேர்தலில் தேவதுர்கா தொகுதியில் போட்டியிட்டு ஓர் இடத்தைப் பெற்றார். 2015 ஆம் ஆண்டு ஆகத்து மாதம் 24 ஆம் தேதியன்று ஆந்திரப் பிரதேசத்தில் நடந்த இரயில் விபத்தில் 5 பேர் கொல்லப்பட்டனர். இறந்த ஐந்து பேரில் வெங்கடேசு நாயக்கும் ஒருவராவர்.
# இஸ்ரேலின் மாவட்டங்கள்



**இஸ்ரேலின் மாவட்டங்கள்** (*districts of Israel*) இஸ்ரேல் 6 நிர்வாக மாவட்டங்களும், 15 வட்டங்களும் கொண்டது. ஒவ்வொரு வட்டமும் இயற்கைப் பிரதேசங்களாக பிரிக்கப்பட்டுள்ளது. மேலும் இயற்கைப் பிரதேங்களை பிரிவுக் குழுக்களாகப் பிரிக்கப்பட்டுள்ளது. பிரிவுக் குழுக்களில் மாநகராட்சிகள், நகராட்சிகள் அல்லது மண்டலக் குழுக்கள் (உள்ளாட்சி அமைப்புகள்) இயங்குகிறது.  

1967ல் ஆறு நாள் போரின் போது சிரியாவிடமிருந்து இஸ்ரேல் ஆக்கிரமித்த கோலான் குன்றுகள் பகுதிகள் இஸ்ரேலின் ஒரு வட்டமாக செயல்படுகிறது. இந்த கோலான் குன்றுகள் வட்டம் 4 இயற்கை பிரதேசங்களாகப் பிரிக்கப்பட்டுள்ளது. இருப்பினும் கோலான் குன்றுகளை ஐக்கிய நாடுகள் அவை இஸ்ரேலின் பகுதியாக ஏற்கவில்லை. அதே போன்று எருசலேம் மாவட்டத்தில் உள்ள கிழக்கு எருசலேம் பகுதியை ஐக்கிய நாடுகள் அவை இஸ்ரேலின் பகுதியாக ஏற்கவில்லை. மேலும் இஸ்ரேலின் பகுதியாக மேற்குக் கரையின் மாவட்டங்கள் சேர்க்கப்படவில்லை.  

## நிர்வாகம்
இஸ்ரேல் அரசின் உள்துறை அமைச்சகத்தால் நியமிக்கப்படும் மாவட்ட ஆணையாளரின் தலைமையில் மாவட்ட நிர்வாகம் செயல்படும். மாவட்ட ஆணையாளரின் தலைமையில், உள்ளூர் மாவட்ட அதிகாரிகளைக் கொண்ட அமைப்பால் திட்டமிடல் மற்றும் உள்கட்டமைப்புப் பணிகள் மேற்கொள்ளப்படுகிறது.ஒவ்வொரு மாவட்டத்திலும் நீதிமன்றங்கள் செயல்படுகிறது.  
## மாவட்டங்கள்
### எருசலேம் மாவட்டம்
மக்கள் தொகை ( 2018): 1,133,700  

}}
# உமேத் சிங்



**உமேத் சிங்** (*Umed Singh*) (5 அக்டோபர் 1936 - 29 செப்டம்பர் 2006) இந்தியாவின் இராசத்தான் மாநிலத்தைச் சேர்ந்த அரசியல்வாதி ஆவார்.  

சிங் 1962- ஆம் ஆண்டில், இராசத்தானின் பார்மேர் மாவட்டத்தில் இருந்து சட்டமன்ற உறுப்பினராக முதல் ஐந்தாண்டு காலத்திற்கு சுயேச்சையாகத் தேர்ந்தெடுக்கப்பட்டார். 1980 ஆம் ஆண்டில், இவர் ஜனதா கட்சிக்கு அளிக்கப்பட்ட தீத்வானா தொகுதியில் இருந்து இரண்டாவது ஐந்தாண்டு காலத்திற்கு சட்டமன்ற உறுப்பினராகத் தேர்ந்தெடுக்கப்பட்டார். 1985 இல், அவர் ஜனதா கட்சி அளித்த வாய்ப்பில் சியொ தொகுதியில் இருந்து மூன்றாவது ஐந்தாண்டு காலத்திற்கு சட்டமன்ற உறுப்பினராகத் தேர்ந்தெடுக்கப்பட்டார்.
# மகேந்திரபாலன்

**மகேந்திரபாலன்** (*Mahendrapala*) (ஆட்சி கி.பி. 845–860 ) இந்திய துணைக் கண்டத்தின் வங்காளப் பகுதியிக்ல் ஆட்சியிலிருந்த பால வம்சத்தின் நான்காவது அரசர் ஆவார். இவர் தேவபாலன் மற்றும் அவரது ராணி மகதாவின் மகன்.  

## ஆட்சி

மகேந்திரபாலன் சில பாலப் பதிவுகளில் குறிப்பிடப்பட்டுள்ளார். ஆனால் முன்னர், வரலாற்றாசிரியர்கள் இந்த குறிப்புகள் கூர்ஜர-பிரதிகார மன்னர் முதலாம் மகேந்திரபாலனைக் குறிப்பிடுவதாக நம்பினர். இருப்பினும், மகேந்திரபாலனால் வழங்கப்பட்ட ஜக்ஜீவன்பூர் செப்புத் தகடு சாசனத்தின் கண்டுபிடிப்பு, இவர் தேவபாலனுக்குப் பிறகு வந்த ஒரு தனித்துவமான பாலப் பேரரசர் என்பதைத் தெளிவுபடுத்தியது. மகேந்திரபாலனின் ஆட்சியின் 7வது ஆண்டில் (கி.பி. 854 என்று நம்பப்படுகிறது) வெளியிடப்பட்ட சாசனம், மகேந்திரபாலனின் மகாசேனாபதி ("பெரிய தளபதி") வஜ்ரதேவனால் நந்தாதிர்கிகா உத்ரங்காவில் ஒரு மடாலயம் கட்டப்பட்டதைக் குறிப்பிடுகிறது. மானியம் இவரது 7வது ஆட்சியாண்டில் தேதியிடப்பட்டுள்ளது.  

மகேந்திரபாலனுக்குப் பிறகு முதலாம் சுரபாலன் பதவியேற்றார் ஜக்ஜீவன்பூர் கல்வெட்டின் படி, சுரபாலன் மகேந்திரபாலனின் தம்பி மற்றும் அரச தூதுவர்.  

மகேந்திரபாலன் வங்காளம், பீகார் மற்றும் உத்தரப் பிரதேசம் ஆகியவற்றின் மீது கட்டுப்பாட்டை தக்க வைத்துக் கொண்டதாகத் தெரிகிறது. இவர் ஹுனர்கள் மற்றும் உட்கலர்களுக்கு எதிராக மேலும் போர்களை மேற்கொண்டார். மேலும் தனது நாட்டை அப்படியே தனது இளைய சகோதரரும் வாரிசுமான முதலாம் சுரபாலனுக்கு வழங்கினார்.
# நகரத்தார் கலைக்களஞ்சியம்


**நகரத்தார் கலைக்களஞ்சியம்** என்பது நாட்டுக்கோட்டை நகரத்தார் சமூகத்தினைப் பற்றிய கலைக்களஞ்சியமாகும். இதனை மெய்யப்பன் தமிழ் ஆய்வகம் வெளியீட்டில் முனைவர் ச. மெய்யப்பன் 1998 ஆம் ஆண்டு பதிப்பித்தார். இணையாசிரியர்களாக கரு. முத்தய்யாவும், சபா. அருணாசலமும் இருந்துள்ளனர். 454 பக்கங்கள் கொண்ட இந்நூலில் மொத்தம் 551 தலைப்புகள் உள்ளன. இச்சமூகத்தில் உள்ள பெருமக்கள், ஊர்கள், பண்பாடும் வரலாறும், நிறுவனங்கள், நினைவுச் சின்னங்கள், இதழ்கள் முதலிய பிரிவுகளில் கட்டுரைகள் உள்ளன.
# நடுவலூர் மேற்கு


**நடுவலூர் மேற்கு** (*Naduvalur West*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, நடுவலூரில் (மேற்கு) 823 ஆண்கள் மற்றும் 810 பெண்கள் என மொத்தம் 1633 பேர் இருந்தனர்.
# ஆதனக்குறிச்சி


**ஆதனக்குறிச்சி** (*Adhanakurichi*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, ஆதனக்குறிச்சியில் 1802 ஆண்கள் மற்றும் 1726 பெண்கள் என மொத்தம் 3528 பேர் இருந்தனர். 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஆதனக்குறிச்சி கிராமத்தின் மக்கள் தொகை 3772 ஆக இருந்தது. இதில் 1881 ஆண்களும் 1891 பெண்களும் இருந்தனர்.
# அழகியமணவாளம் (அரியலூர்)


**அழகியமணவாளம்** (*Alagiyamanavalam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும். மேலராமநல்லூர், கொள்ளிடம் ஆற்றின் நடுவே அமைந்துள்ள ஒரு தீவு குக்கிராமம். இத்தீவுக்கிராமம் அழகியமணவாளம் வருவாய் கிராமம் மற்றும் ஊராட்சிக்கு உட்பட்டது.  

## மக்கள்தொகை
2001 மக்கள் தொகை கணக்கெடுப்பின்படி, அழகியமணவாளம் கிராமத்தில் 1836 ஆண்கள் மற்றும் 1734 பெண்கள் என மொத்தம் 3750 பேர் இருந்தனர்
# ஆனைக்குடம்


**ஆனைகுடம்** (*Anaikudam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, ஆனைக்குடம் கிராமத்தில் 2139 ஆண்கள் மற்றும் 2043 பெண்கள் என மொத்தம் 4182 பேர் இருந்தனர்.
# ஆண்டிப்பட்டக்காடு


**ஆண்டிப்பட்டக்காடு** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் மற்றும் கிராம ஊராட்சி ஆகும். ஆண்டிப்பட்டக்காடு, வல்லக்குளம், புத்தூர் ஆகிய கிராமங்கள் ஆண்டிப்பட்டக்காடு கிராம ஊராட்சியில் அடங்கும் பகுதிகளாகும்.  

## மக்கள்தொகை
2001 மக்கள்தொகை கணக்கெடுப்பின்படி ஆண்டிப்பட்டக்காட்டு கிராமத்தில் 1565 ஆண்கள் மற்றும் 1518 பெண்கள் என மொத்தம் 3083 பேர் இருந்தனர்.
# பருக்கல் கிழக்கு


**பருக்கல் கிழக்கு** (*Parukkal East*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, பருக்கல் (கிழக்கு) கிராமம் 469 ஆண்கள் மற்றும் 420 பெண்கள் என மொத்தம் 889 பேர் இருந்தனர்.